[{"text_idx": "#000000", "text": "TIRABIRAK / tiras que aflojan gure iragan gatazkatsua jorratu duten bineten gaineko egitasmoa da. Euskal Herriko Unibertsitateko EMAN ikerketa taldeak, Donostia 2016 Europako Kultur Hiriburutzako programarentzat, euskal gatazkei buruzko tira grafikoen gaineko laginketa sistematiko eta zabala jorratu du."}, {"text_idx": "#000001", "text": "Proiektu transmediaren lehendabiziko emaitza da erakusketa ibiltaria."}, {"text_idx": "#000008", "text": "Euskal iragan gatazkatsuaren (ber)ezagutza partekatua bultzatu.\nEzagutza partekatu horretan oinarrituta, gertatutakoari buruzko hausnarketa kritiko orokorra eta gogoeta bideratu, inoiz errepika ez dadin.\nGatazken oinarrien inguruko hausnarketa eragin, konponbiderako saiakerak erakutsiz, gaurko eta etorkizuneko bizikidetza eraikitzeko lagungarri izan daitezen.\nKomunikabide eta, zehazki, egunkarien eta umore grafikoaren eginkizun eta ardura publikoari buruz eztabaida publikoa suspertu."}, {"text_idx": "#000013", "text": "Webdoka: dokumental interaktibo batean bilduko dira erakusketako bineta guztien datu-basea, elkarrizketak eta ibilbide kronologikoa. Horrela, erabiltzaileari hainbat aukera eskainiko zaizkio eta bisitari bakoitzak aukeratuko du zer ibilbide egin nahi duen TIRABIRAK / tiras que aflojan erakusketaren unibertsoan."}]